Cliff Umar

Cliff Umar (nama Islam Umar Joseph Abdullah; lahir Clifford Hugh Joseph; 22 Disember 1982), sebelum ini dikenali sebagai Boy Clifford merupakan seorang penyanyi lelaki Malaysia, beliau terkenal sebagai vokalis kumpulan Projek Pistol yang turut dianggotai oleh Edrie Hashim. Pada tahun 2020, beliau merupakan salah seorang peserta Gegar Vaganza musim ketujuh, dinobatkan sebagai juara.

Kerjaya
Kerjaya Cliff Umar dalam bidang muzik bermula sebagai penyanyi di kelab malam. Beliau menyertai Projek Pistol sebagai vokalis utama. Ahli lain termasuk Edrie Hashim (gitar), Zham Badri (bes) dan Pae Nasir (dram). Projek Pistol telah menikmati kejayaan muzik sejak penubuhan pada 2010 dan telah menerbitkan dua album studio. Mereka telah dijemput ke Anugerah Juara Lagu ke-26 pada tahun 2011 dengan lagu popular mereka tulisan Cliff iaitu "Wanita Seluruh Dunia" serta mewakili Malaysia ke Hong Kong Asia Pop Music Festival. 

Beliau pernah dijemput sebagai pasangan duet Puteri Caroline di konsert Mentor 6 pada tahun 2012 menerusi lagu Bohemian Rhapsody nyanyian asal kumpulan Queen. Beliau juga menjadi pasangan duet kepada Stacy pada tahun yang sama bagi rancangan Astro Mania dengan lagu Total Eclipse of the Heart. Pada tahun 2016, beliau pernah dijemput sebagai penyanyi undangan di konsert Gegar Vaganza musim ketiga sebagai pasangan duet Nora menerusi lagu "Bring Me To Life" nyanyian asal kumpulan Evanescence. Pada tahun 2020, beliau telah menjadi vokalis jemputan untuk Meet Uncle Hussain bagi projek Fasa 5.

Gegar Vaganza 2020

Cliff ialah salah seorang daripada 14 peserta Gegar Vaganza musim ketujuh yang turut disertai oleh Mus May, Haslinda, Noraniza Idris dan lain-lain. Beliau dinobatkan sebagai juara sekaligus membawa pulang wang tunai RM100,000 beserta trofi.Siti Athirah Dzulkifly (14 Disember 2020). Juara GV7 milik Cliff Umar Utusan Malaysia. Dicapai pada 21 Disember 2020. Berikut ialah senarai persembahan beliau:

Persembahan dan keputusan Gegar Vaganza (musim 7) Konsert Tema Lagu Penyanyi asal Kedudukan Keputusan Minggu 1 Grand Konsert "Wanita Seluruh Dunia" Projek PistolKe-3SELAMAT Minggu 2 Sama Naik "Hanyut" Faizal TahirKe-3SELAMAT Minggu 3 Cuba Try Test "Keroncong Untuk Ana" M. NasirKe-11SELAMAT Minggu 4  Lagu Berhantu "Dialah di Hati" Siti NurhalizaKe-6SELAMAT Minggu 5 Tahu Tahu Sampai "Sedang Ingin Bercinta" Dewa 19PertamaSELAMAT Minggu 6 Double Special "Smooth" (duet bersama Mimifly) Santana & Rob ThomasKe-2SELAMAT Minggu 7 Take Over "Rozana" SearchKe-8SELAMAT Minggu 8 GV Throwback "Pesanan Buat Kekasih" SpringKe-7SELAMATMinggu 9Medley Outstation"Hoi Fut Tin Hung"
"Tercipta Untukku"Beyond
UnguKe-7SELAMATMinggu 10Konsert Akhir"Nakal"
"I'd Do Anything for Love (But I Won't Do That)"Gigi
Meat LoafPertamaJUARA

Gegar Vaganza 2023

Persembahan dan keputusan All Stars Gegar Vaganza Konsert Tema Lagu Penyanyi asal Kedudukan Keputusan Minggu 1 Kembali Menyengat "Sayang Sayang" Aliff AzizKe-16SELAMAT Minggu 2 Ikut Tekak Sendiri "Laskar Cinta" Dewa 19 Ke-16TERSINGKIR

Kehidupan peribadi
Cliff mendapat pendidikan di Sekolah Menengah Kebangsaan Raja Mahadi di Klang, Selangor. Beliau terpisah daripada ibunya sejak kecil dan kembali bertemu dengan ibunya selepas tamat Sijil Pelajaran Malaysia (SPM). Beliau ialah seorang mualaf keturunan Serani dan merupakan bapa kepada tiga cahayamata.

Rujukan

Pautan luar
 Laman web rasmi


Kategori:Kelahiran 1982
Kategori:Orang hidup
Kategori:Orang Malaysia berketurunan India
Kategori:Orang dari Kuala Lumpur
Kategori:Muslim Malaysia
Kategori:Penyanyi lelaki Malaysia
Kategori:Peserta Gegar Vaganza